মুসলিম দেশগুলিতে সাম্রাজ্যবাদী শত্রুদের মূল লক্ষ্যটি নিছক অর্থনৈতিক শোষন নয়, রাজনৈতিক দখলদারিও নয়, বরং ইসলামকে একটি সিভিলাইজেশনাল ফোর্স রূপে বেড়ে উঠতে না দেয়া। ক্লাশ অব সিভিলাইজেশনে তথা সভ্যতার সংঘাতে এভাবেই শত্রুপক্ষ ইসলামের পরাজয় ও নিজেদের বিজয়কে এভাবেই নিশ্চিত করতে চায়। তাদের সে স্ট্রাটেজীকে অব্যাহত রাখতে তারা যেমন মুসলিম দেশগুলি দখল করেছে তেমনি সেসব অধিকৃত দেশে নিজেদের অনুগত বিশাল খলিফা বাহিনীও গড়ে তুলেছে। সেসব বাহিনীর লোকদের লাগাতর প্রশিক্ষণও দিয়েছে। সেটি যেমন সেনাবাহিনীতে, তেমনি বিচারকবাহিনী ও রাষ্ট্রীয় প্রশাসনে। মুসলিম দেশগুলিতে তারাই সাম্রাজ্যবাদী শক্তির অতি বিশ্বস্থ সেবক। পাকিস্তানের ইতিহাসে আমলা গোলাম মোহাম্মদ, জেনারেল আইয়ুব খান এবং জাস্টিট মুনির এরা হলো এ তিন বাহিনীর প্রশিক্ষণপ্রাপ্ত প্রথম সারির লোকের নমুনা। তাদের চেতনা রাজ্যের মূল বৈশিষ্ঠ হলো দুটিঃ এক. তারা ইসলামে অঙ্গিকারশূণ্য, দুই, তারা কট্ট্রোর সেক্যুলার। কোন কোন ক্ষেত্রে তাদের সেক্যুলার প্রভূর চেয়েও তারা সেক্যুলার। আইয়ুব খান তাই মুসলমানদের পারিবারিক আইনে হাত দিয়েছিলেন। বিবাহ এবং মৃত ব্যক্তির সম্পত্তির বন্টনে ইসলামের যে শরিয়তি বিধান তাতে তিনি পরিবর্তন আনেন।। অথচ ইসলাম বিরোধী এমন গর্হিত কাজটি ব্রিটিশেরাও করেনি। ভারতের সাম্প্রদায়িক হিন্দু শাসকেরাও করেনি। মুসলিম দেশগুলিতে ব্রিটিশ শাসকবর্গ যে শুধু শাসন ও শোষন চালিয়েছে তা নয়, এমন ধরনের বিশ্বস্থ তাঁবেদার গড়তেও বিপুল বিণিয়োগ করেছে। এ দাস শ্রেণীর সেবাদাস চরিত্রে সামর্থ বাড়াতে তাদের অনেককে যেমন অক্সফোর্ড-কেম্ব্রিজে নিয়ে গেছে তেমনি অনেককে স্যান্ডহার্স্টেও নিয়ে দীর্ঘ প্রশিক্ষণ দিয়েছে। তাদের সেখানে লালনপালন হয়েছে মদ ও নাচগানপূর্ণ সেক্যুলার সংস্কৃতিতে। মুসলিম দেশেও তারা অনুরূপ সংস্কৃতির প্রতিষ্ঠান গড়ে তুলেছে। তাদের পিছনে এমন বিণিয়োগের লক্ষ্যটিই সুস্পষ্ট ভাবে ব্যক্ত করেছিলেন মিশরে বিট্রিশ শাসনের প্রতিনিধি লর্ড ক্রোমার। তিনি বলেছিলেন, মুসলিম দেশগুলীতে সেক্যুলার চেতনার একটি শাসক শ্রেণী গড়ে না উঠা পর্যন্তু মুসলিম দেশগুলোর স্বাধীনতা দেয়ার প্রশ্নই উঠেনা। পাকিস্তানের গোলাম মুহাম্মদ, ইস্কেন্দার মির্জা, আইয়ুব খান, জাস্টিস মুনির, তুরস্কের কামাল পাশা এবং মিশরের হুসনে মোবারক এবং জেনারেল তানতাবি বস্তুত সে শ্রেণীরই লোক। মুসলিম দেশের আজকের ব্যর্থতা মূল কারণ এ দাসশ্রেণী। কারণ, তারা লাগাতর খেলে চলেছে তাদের প্রভূদের বিজয়ী করার লক্ষ্যে। তাদের কারণে মুসলমানদের শুধু পরাজয়ই বাড়ছে।